Title: Introducció del tema
Course: Física i Química 3r ESO 1r T

- Presentació del tema als alumnes
- Descripció general de les activitats que hauran de fer
- Pla de treball del tema

Drets de la imatge: imatge lliure de drets d’autor sota sota llicència Creative Commons - Piqsels

 L'àtom i els enllaços entre àtoms

1. Presentació del tema

L’àtom és la partícula més petita de la qual estan formats els elements químics que apareixen a la taula periòdica dels elements i que conserva les propietats d’aquell element. En aquest mòdul entrarem molt endins en la matèria, en un punt on la química és física i la física és química, on tot és molt petit però on, si seguim investigant, encara hi podríem trobar partícules més petites.

En aquest mòdul treballem:

- L'evolució històrica del model atòmic
- Com és l'estructura de l'àtom
- Què són els isòtops
- Els tipus d'enllaços i les propietats dels compostos formats
- El càlcul de la massa molecular i començar a saber què és un mol

2. Activitats

Tant si ho treballes des de casa com a classe, les activitats estan pensades perquè les puguis realitzar de manera autònoma seguint els continguts i les pautes indicades pas a pas. El seguiment de compleció de les activitats i dels recursos que et trobaràs a la dreta de tot de cada entrada en forma de quadradet et pot ser molt útil per saber què has anat fent o mirant ja del teu curs. Possiblement també puguis veure un bloc de progrés de compleció de l'activitat al lateral tal i com s'indica a la Introducció general (per a l'alumnat). Revisa aquesta informació sempre que sigui necessari.

En cada activitat s'indica com cal fer l'entrega i com s'avaluarà o qualificarà si és el cas.

- Llegeix amb atenció la informació i el que es demana
- Tingues cura de fer les entregues seguint les intruccions

3. Pla de treball

El teu professor/a et guiarà al llarg de tema i et pautarà les activitats que hauràs d'anar fent. És molt important que segueixis els terminis establerts per a les diferents tasques proposades i que no t'ho deixis per al final.

Cal que vigilis sovint el calendari i als fòrums d'avisos i notícies i de dubtes del curs.

A l'apartat de Recursos del mòdul hi trobaràs un llibre o altres materials necessaris que contindràn els conceptes teòrics més importants a treballar. Quan sigui el moment hauràs de mirar-lo amb calma o estar atent a l'aula, si és el cas, per poder anar fent les Activitats pautades.

🔎 Observa aquesta imatge uns segons... Fixa-t'hi bé, perquè no és un àtom d'un element qualsevol...

Ja ho tens...? 『5』, 『4』, 『3』, 『2』, 『1』...

Drets de la imatge sota llicència Creative Commons Attribution-Share Alike 3.0 Unported