Title: 1.1. La investigació científica: la ciència i el mètode científic
Course: Física i Química 3r ESO 1r T

La ciència

Drets de la imatge sota llicència Creative Commons Attribution-Share Alike 3.0 Unported

La paraula cιὲηcια ve del llatí scientia i significa: coneixement. La ciència engloba el conjunt de coneixements que s'assoleixen gràcies a l'observació i estudi de l'entorn i es pregunta el per què de les coses o com es podrien fer les coses d'una altra manera1.

La pseudociència^2 també pretén donar respostes a un problema però per decidir si la solució és científica o vàlida cal preguntar-se: el que s'intenta resoldre es pot verificar amb dades? es basa en lleis o principis? utilitza un llenguatge precís? es pot reproduir o replicar? qui l’exerceix té coneixements científics?

Els científics i les científiques^3 investiguen i experimenten sobre el món que ens envolta, sovint amb el propòsit de resoldre aquests problemes que es planteja la ciència o cerquen maneres de millorar o avançar tecnològicament per a una millor sostenibilitat, eficiència i ús dels recursos.

💡 Què passaria si, de cop, tot el coneixement del món s'extingís i no quedés rastre de cap coneixement?

 Activitats Un cop torneu a la pàgina inicial del curs podreu realitzar activitats sobre ciència i pseudociència i sobre persones relacionades amb la ciència... a veure què descobriu!

+ Info 1: Richard Feynman , un científic molt important del segle XX mereixedor d'un premi Nobel de Física, demanava als seus alumnes triar una frase que, si s'oblidés tot el coneixement, donaria més respostes a la ciència; 2: Claus dicotòmiques per diferenciar entre ciència i pseudociència (miniops); 3: científics i científiques (wikipèdia)

El mètode científic

El "MÈTODE CIENTÍFIC" és un conjunt de passos ordenats que es segueixen per adquirir nous coneixements, donar resposta a preguntes sobre el que passa a l'univers o per investigar fenòmens dels quals podem tenir o no idees prèvies....

La majoria de definicions que podreu trobar el mètode científic inclouen els següents punts:

1. Fer observacions
2. Elaborar una hipòtesi i cercar una teoria
3. Experimentar
4. Analitzar els resultats
5. Treure conclusions
6. Publicar els resultats

Imatge "el mètode científic" a genial.ly via @annacasamitjana sota llicència  Creative Commons BY-NC-ND

Els científics i les científiques dissenyen acuradament la investigació a seguir, en realitzen el seguiment i analitzen experiments per arribar a conclusions. Així mateix, han d'explicar les seves troballes als altres amb claredat i concisió.

💡 L'activitat inicial per saber què contenia el got amb líquid blau feia referència a tots aquests passos, els reconeixes?

  Activitats  Un cop torneu a la pàgina inicial del curs realitzareu activitats sobre el mètode científic.

+ Info 1: Esquema "mètode científic" : infografia feta a genial.ly .

Observació

Observació

Anàlisi d'un fenomen, sense intervenir-hi, que ens porta a plantejar-nos o fer-nos preguntes sobre el que veiem i ens permet establir possibles relacions entre els diferents factors observats.

💡 [Reflexió] Generalment en aquest punt utilitzem els nostres sentits: la vista, el gust, l'oïda, el tacte, l'olfacte... En quin ordre els utilitzaries, tu?

Drets de la imatge: It's required to give attribution @gifdownload.net (animated-binoculars)

Hipòtesi

Hipòtesi

Allò que exposem i que encara no ha estat demostrat, però ens apropa o dona a una possible resposta a allò que observem.

Drets de la imatge: recursos per a presentacions i infografies a genial.ly

Experimentació

Experimentació

Fer el procediment experimental que ens permet determinar si la nostra o les nostres hipòtesi eren certes.

💡 [Reflexió] Abans d'iniciar una experimentació cal que et preguntis: Què has de fer? Quins són els passos? Quin material necessites? On duries a terme, doncs, l'experimentació en funció d'aquestes respostes? Com anotaràs el que vagis observant i on?

Drets de la imatge: imatge lliure de drets d’autor sota sota llicència Creative Commons - Piqsels

Anàlisi de dades / anàlisi de resultats

Anàlisi de dades / anàlisi de resultats

Fer una relació de dades obtingudes de l'experimentació, presentar-les en taules, representar-les, analitzar-les... per poder donar una resposta a una pregunta inicial.

Drets de la imatge: recursos per a presentacions i infografies a genial.ly

Conclusions

Conclusions

El fet de donar resultats als quals s'arriba després d'haver realitat i analitzat tot un procés.

Drets de la imatge: recursos per a presentacions i infografies a genial.ly

Publicació de resultats

Publicació de resultats

Mostrar o publicar el resultat d'un estudi realitzat seguint tots els passos convenients en revistes, publicacions, xarxes...

💡 [Reflexió] On publicaries els resultats de la teva experimentació perquè arribés a més gent? i si el que vols és que arribi a gent qualificada en l'àmbit que has experimentat?

Drets de la imatge: recursos per a presentacions i infografies a genial.ly