Title: P1.2. Mesura del so (pràctica)
Course: Física i Química 3r ESO 1r T

PRÀCTICA: Mesura del so en diferents espais i moments
En aquesta tema hem vist com dur a terme una experiència i el sentit que té anotar bé les dades, saber representar-les i interpretar-les... ara toca posar-ho en pràctica.

Observeu els següents gràfic... són un exemple de diferents mesures que es podrien prendre a casa o a l'institut, en un moment donat del dia, sobre el soroll ambiental.

p1-2-a-representacio-de-dades-503.h5p

p1-2-a-representacio-de-dades-790.h5p

💡 [Observació] Obriu l'aplicació recomanada als recursos o alguna d'equivalent per a mesurar el so amb els vostres dipositius mòbils (cal instal·lar-la prèviament). Feu una prova de so. Observeu que es mesura en decibels (dB). Cal fer una mesura d'uns 20 segons i veure quin és el valor promig o AVERAGE. I ara... per saber si això que esteu mesurant és molt o poc de soroll, què caldria fer? doncs comparar-ho amb dades conegudes: podeu veure-ho en aquest lloc web anant a l'apartat de Valors Límits Recomanats del Canal Salut de la Generalitat.

Què has de fer
- En grup o individualment, segons us indiqui el professorat, haureu de mesurar el so que hi ha en diferents espais i en diferents moments del dia.
- Feu les mesures de diferents espais de l'institut o de casa vostra o l'entorn en diferents hores.
    - Triar 3 espais diferents (on es pugui observar una certa diferència amb la sonoritat). A l'institut: pati, vestíbul, aula. A casa: cuina, dormitori, espai obert que doni a l'exterior (finestra, terrassa, balcó, pati...).  ANOTAR-HO.
      - Espai 1: Tria...
      - Espai 2: Tria...
      - Espai 3: Tria...
    - Fer la mesura en 3 moments diferents (fer 3 repeticions cada cop, en total, 9 mesures)
    - Anotar totes les dades
    - Representar les dades gràficament en un gràfic de barres. No oblidis posar als eixos què estàs mesurant
      - Eix de les X: el temps en què realitzes les mesures o el lloc
      - Eix de les Y: el valor de la mesura (en decibels, dB)
    - Treure conclusions sobre les mesures realitzades.

 En la tramesa

QUÈ CAL ENTREGAR?
  - Un document/informe que contingui:
    - Objectiu de l'activitat: vindria a ser el títol de la pràctica
    - Hipòtesi: on creus que hi haurà més soroll i en quina hora? raonar-ho sense haver fet mesures prèvies.
    - Experimentació: descripció del material utilitzat per fer les mesures
      - Quina aplicació mòbil heu utilitat? (nom de l'app i , si s'escau, enllaç on trobar-la).
      - Quin tipus de dispositiu? (mòbil, tauleta? quin sistema operatiu té? no cal la marca, però és android? iOS?  windows Phone? BlackBerry OS? Symbian OS? Firefox OS? Ubuntu Touch?...)
      - Quina ha estat la durada de les mesures (en principi cal mantenir el dispositiu en anàlisi, almenys, uns 20 segons i agafar el valor promig)
      - Taules de valors de les mesures.

MESURES DEL SO: Exemples
CANTINA
Hora/Mesura | mesura 1: so (db) | mesura 2: so (db) | mesura 3: so (db) | mesura promig: so (db)
8:00 | 60,0 | 50,0 | 59,0 | 56,3
10:30 | 30,0 | 25,0 | 32,0 | 21,3
12:00 | 80,0 | 83,0 | 75,0 | 79,3
AULA
Hora/Mesura | mesura 1: so (db) | mesura 2: so (db) | mesura 3: so (db) | mesura promig: so (db)
8:00 | 45,0 | 44,5 | 45,1 | 44,9
10:30 | 30,0 | 31,2 | 30,9 | 30,7
12:00 | 35,3 | 37,1 | 33,6 | 35,3
PATI
Hora/Mesura | mesura 1: so (db) | mesura 2: so (db) | mesura 3: so (db) | mesura promig: so (db)
8:00 | 21,7 | 22,1 | 22,3 | 22,1
10:30 | 40,4 | 41,7 | 39,7 | 40,6
12:00 | 30,0 | 31,2 | 30,9 | 30,7

      - Anàlisi de dades: Representar els gràfics en funció de les dades anteriors. No cal totes, però almenys:
        - Un gràfic que mostri les mesures pels diferents espais similar al de l'exemple.

        - Un gràfic que mostri les mesures en diferents moments d'un dels espais (només cal que ho feu d'un espai, però podeu fer-ho dels tres, un gràfic per cada espai o, si en sabeu prou, tot en un mateix gràfic)

      - Conclusions: escriure algunes conclusions observant les dades i els gràfics segons els criteris descrits en l'apartat de teoria (el 3r punt del llibre 1.3. Recollida de dades. Anàlisi de dades i conclusions: representació de dades, taules i gràfics). Podeu treure conclusions buscant també referències sobre quins són els llindars de soroll habituals en els diferents espais (valors límits recomanats) al web de Canal Salut de la Generalitat.

      - Publicació: feu la tramesa de l'activitat baix de tot d'aquesta pàgina segons les indicacions següents.
        - Si feu l'activitat en paper, heu de fer una foto de cada una de les pàgines de l'informe realitzat i heu d'enviar-ho en format PDF o en format imatge en la tramesa
        - Si feu l'activitat en format digital (sota veureu diferents recursos), heu de compartir el document de text amb captures de les taules o dels gràfics o els arxius del full de càlcul o les imatges relacionades, en format PDF o en format de full de càlcul (en aquest cas, exposant igualment tots els punts en els diferents fulls del document)
        - En tots els casos cal que el que presenteu sigui representatiu del que se us demana en l'activitat i, si pot ser, només heu d'entregar un sol arxiu, preferiblement en format PDF.

  - Si feu l'activitat en grup també rebreu indicacions sobre si cal que tots o només un del grup cal que entregui la tasca.

Info Aquesta tasca té seguiment de compleció . Per tal que es mostri l'activitat com completada cal que feu la tramesa.

Avaluació La tasca s'avaluarà quan correspongui com a NA / AS / AN / AE. Aquestes valoracions es tindran en compte en la nota global del trimestre.

Recursos

  \( \Rightarrow \) Per mesurar el so:

Soundmeter (aquesta o equivalent)

- Android
- App Store

  \( \Rightarrow \) Per representar les dades en format digital:

El programari per a fer ús de fulls de càlcul es pot trobar en qualsevol paquet de recursos ofimàtics:

 Programari lliure, no cal registre:
- Libre Office ( informació - descàrrega ) (programari lliure, no cal registre)
- Open Office (descàrrega) (programari lliure, no cal registre)

 Videotutorial de LibreOffice Indexat

 Amb registre previ o llicència:
- Google Sheets (paquet d'eines de GSuite For Education)
- Excel (paquet d'Office de Microsoft - Office 365 ).

 Per representar gràfics online:
- Charts Builder: https://charts.hohli.com/ (sense registre previ, es pot compartir via enllaç, més o menys senzill d'utilitzar)
- Chart To go: https://www.chartgo.com/index.jsp (permet descarregar en múltiples formats)
- Online Chart Tool https://www.onlinecharttool.com/ \( \equiv \) https://www.generadordegraficos.com/ (eina més complexa però que proporciona moltes possibilitats d'edició)
- Eina suggerida a l' Edu365 :  Chart Maker BEAM (cal registrar-se amb un nom i un correu per descarregar-ho)

Grading form:

Guia de qualificació - Pràctica basada en el Mètode Científic

Guia de qualificació basada en la valoració dels diferents punts del mètode científic.

Objectiu

Descripció correcta de l'objectiu de la pràctica

Hipòtesi

Exposició raonada de quins creus que seran els resultats abans de fer cap anàlisi

Experimentació

Descripció dels diferents punts que es demanen en l'activitat, sobretot, la taula amb els valors

Anàlisi de Dades

Representació de les dades analitzades

Conclusions

Trobar la relació entre hipòtesi i dades i treure conclusions raonades en base a l'experimentació.

Publicació

Fer la publicació correcta, en un sol document i sense que hi falti cap apartat i amb bona presentació.

L'objectiu o títol de la pràctica es descriu fàcilment posant el títol de l'activitat: mesura del so en diferents espais i moments

Les teves hipòtesi inicials es corresponen amb la pràctica realitzada

En l'apartat d'experimentació cal fer constar el material utilitzat

En l'apartat d'experimentació cal que la taula de dades sigui molt clara i estigui tot ben referenciat.

En una representació gràfica cal indicar als eixos de coordenades X, i Y, els noms de les magnituds que estem mesurant.

A les conclusions pots fer constar quines propostes de millora podries fer per millorar el resultat

La presentació és correcta

La presentació no és del tot correcta. Calia entregar-ho en un sol document.